******ΚΑΛΟΚΑΙΡΙΝΗ ΕΚΣΤΡΑΤΕΙΑ ΑΝΑΓΝΩΣΗΣ ΚΑΙ ΔΗΜΙΟΥΡΓΙΚΟΤΗΤΑΣ 2025**

**Η Καλοκαιρινή Εκστρατεία Ανάγνωσης και Δημιουργικότητας 2025 ξεκινά!**

 **Φέτος το καλοκαίρι, από τις 16 Ιουνίου έως τις 5 Σεπτεμβρίου, οι μικροί φίλοι ανοίγουν πανιά για τον κόσμο της μυθολογίας και των παραμυθιών! Ήρωες και ξωτικά, ξόρκια και μυστικά βγαλμένα από τους αρχαίους μύθους, τους θρύλους, τη λαογραφία και τα παραμύθια, μεταφέρουν τα παιδιά σε κόσμους μαγικούς, όπου η φαντασία μπερδεύεται με την πραγματικότητα και όλα μοιάζουν δυνατά.**

 **Στην Καλοκαιρινή Εκστρατεία Ανάγνωσης και Δημιουργικότητας 2025, δεκάδες βιβλιοθήκες που ανήκουν στο Δίκτυο Ελληνικών Βιβλιοθηκών (ΔΕΒ) ενώνονται με το σύνθημα «Στη βιβλιοθήκη όλα είναι δυνατά: ήρωες και ξωτικά, μύθοι και μυστικά!» και αναδεικνύονται σε χώρους ανακάλυψης, περιπέτειας και δημιουργίας! Στα εργαστήρια μπορούν να συμμετέχουν παιδιά από 5 μέχρι 11 ετών.**

**Οι προεγγραφές μπορούν να γίνουν είτε με τη φυσική παρουσία του
κηδεμόνα στη βιβλιοθήκη,**

**είτε συμπληρώνοντας την παρακάτω ηλεκτρονική φόρμα:**

[**Προεγγραφή εδώ**](https://docs.google.com/forms/d/1I4TNpWyMp-LU4BshWjWKM-4J4t5_UrtA2XFZevP6vVo/edit)

**Η φόρμα θα παραμείνει ανοιχτή μέχρι και τη λήξη της Καλοκαιρινής Εκστρατείας. Δεν υπάρχει περιορισμός στην επιλογή των εργαστηρίων. Για κάθε εργαστήριο θα τηρηθεί σειρά προτεραιότητας.**

**Σε περίπτωση αδυναμίας συμμετοχής στο εργαστήριο που έχετε εγγραφεί, θα πρέπει να ενημερώνετε την βιβλιοθήκη.**

**Πρόγραμμα Ιουνίου-Ιουλίου**

**ΙΟΥΝΙΟΣ**

 **TΡΙΤΗ 17 Ιουνίου, 11.00-12.30 το πρωί**

**Γιορτή Έναρξης: Στη βιβλιοθήκη όλα είναι δυνατά!**

**Οι βιβλιοθήκες είναι χώροι γεμάτοι ιστορίες που περιμένουν να τις**

**ανακαλύψουμε! Ελάτε να βρούμε τον θησαυρό, που θα μας οδηγήσει**

**τις πιο απίστευτες ιστορίες και πάμε να γράψουμε μαζί την δική**

**μας ξεχωριστή ιστορία! Γιατί στη βιβλιοθήκη όλα είναι δυνατά!**

**Με την βιβλιοθηκονόμο Καρυδοπούλου Αντωνία.**

**Για παιδιά 5 έως 11 ετών, με προεγγραφή.**

 **ΤΕΤΑΡΤΗ 18 Ιουνίου, 11.00-12.30 το πρωί**

**Στη βιβλιοθήκη όλα είναι Ηρωϊκά!**

**Έχετε γνωρίσει ποτέ ήρωα από κοντά; Πόσο ανθρώπινα φέρεται ένας μυθικός ήρωας; Κλαίει; Συμπονεί; Θυμώνει; Σε αυτό το εργαστήρι αναγνωρίζουμε όλες τις
πτυχές του και ανακαλύπτουμε τον ήρωα μέσα μας και έξω μας.**

**Με την θεατροπαιδαγωγό Μυρσίνη Καρματζόγλου** **(από την Εταιρεία Θεάτρου «Μικρός Βορράς»).**

**Για παιδιά 7 έως 11 ετών, με προεγγραφή.**

 **ΠΑΡΑΣΚΕΥΗ 20 Ιουνίου, 11.00-12.30 το πρωί**

**Στη βιβλιοθήκη όλα είναι... Μαγικά!**

**Έχεις σκεφτεί ποτέ πως λέγοντας μια φράση μπορεί να σου περάσει ο λόξυγγας; Πόση δύναμη μπορούν
να πάρουν τα λόγια κάποιου συνοδευόμενα από ένα μαγικό ραβδί, σαν αυτό της Κίρκης;
Στη φετινή Καλοκαιρινή Εκστρατεία πληροφορούμαστε για τον ρόλο που παίζουν τα ξόρκια στην ελληνική μυθολογία και τη λαογραφία. Εμπνεόμαστε και
δημιουργούμε τα δικά μας «μαγικά» στιχάκια!**

**Με τη θεατροπαιδαγωγό Μυρσίνη Καρματζόγλου (από την Εταιρεία Θεάτρου «Μικρός Βορράς»).**

**Για παιδιά 6 έως 10 ετών, με** **προεγγραφή.**

**ΤΡΙΤΗ 24 Ιουνίου , 11.00-12.30 το πρωί**

**Στη βιβλιοθήκη όλα είναι... Ζωγραφιστά!**

 **Τι συμβαίνει όταν ένα παιδί, κάπως διαφορετικό από τα άλλα, γυρίζει
στα χωριά και ζωγραφίζει στους τοίχους; Γίνεται ένας από τους πιο
γνωστούς ζωγράφους της Ελλάδας! Έλα να γνωρίσεις την ιστορία του
Θεόφιλου, να μάθεις γιατί δεν πέφτουν τα ψωμιά από τους
πίνακές του και να “κλείσεις” τον Θεόφιλο σε ένα κουτί!**

**Με την βιβλιοθηκονόμο Καρυδοπούλου Αντωνία.**

**Για παιδιά 7 έως 11 ετών, με προεγγραφή.**

 **ΤΕΤΑΡΤΗ 25 Ιουνίου , 11.00-12.30 το πρωί**

**Στη βιβλιοθήκη όλα είναι... Ονειρικά!**

**Πώς θα κάνω τα παπούτσια μου να μυρίζουνε λουλούδια; Τι σημαίνει
αν δω στον ύπνο μου ότι πετάω; Έλα να βρούμε τις απαντήσεις στο
πιο λαϊκό βιβλίο της Ελλάδας και δώσε μας και συ τα συστατικά για
να φτιάξουμε μαζί το αντιλυπικό φίλτρο!**

**Με την καθηγήτρια ξένων γλωσσών Παπαναστασίου Κάτια.**

**Για παιδιά 7 έως 11 ετών, με προεγγραφή.**

**ΠΑΡΑΣΚΕΥΗ 27 Ιουνίου, 11.00-12.30 το πρωί**

**Στη βιβλιοθήκη όλα είναι...Θεϊκά!**

**Τι συμβαίνει όταν θυμώνει ο Δίας και όταν ο Ποσειδώνας ρίχνει την
τρίαινά του στο βυθό; Από που προέρχονται οι καταιγίδες και οι
βροντές; Σε αυτό το εργαστήρι γινόμαστε μικροί θεοί και
φτιάχνουμε μόνοι μας σεισμούς και αστραπές!**

**Με την βιβλιοθηκονόμο Κάργα Βασιλική**

**Για παιδιά 7 έως 11 ετών, με προεγγραφή.**

**ΙΟΥΛΙΟΣ**

**ΤΡΙΤΗ 1 Ιουλίου,** **11.00-12.30 το πρωί**

**Στη βιβλιοθήκη όλα είναι...Παραμυθικά!**

**Σε αυτό το εργαστήρι θα ταξιδέψουμε... μέσα από τα
παραμύθια! Ασία, Ευρώπη, Αφρική δείχνουν πόσα κοινά έχουν μέσα από τις ιστορίες τους. Έλα μαζί μας
στο ταξίδι και απόκτησε και εσύ τις σφραγίδες σου στο
Παραμυθοδιαβατήριο!**

**Με την καθηγήτρια ξένων γλωσσών Παπαναστασίου Κάτια**

**Για παιδιά 5 έως 9 ετών, με προεγγραφή.**

**ΤΕΤΑΡΤΗ 2 Ιουλίου, 11.00-12.30 το πρωί**

**Στη βιβλιοθήκη όλα είναι...Διασκεδαστικά!**

**Ποιος είπε ότι τα μοτίβα υπάρχουν μόνο στη ζωγραφική; Σε αυτό το εργαστήρι συνδυάζουμε ρυθμό,
χρώμα και λέξεις και ανακαλύπτουμε τη μαγεία των
κλιμακωτών παραμυθιών!**

**Με την αρχιτέκτονα Έλενα Χρυσαφίδου**

**Για παιδιά 6 έως 9 ετών, με προεγγραφή.**

**ΠΑΡΑΣΚΕΥΗ 4 Ιουλίου,** **11.00-12.30 το πρωί**

**Στη βιβλιοθήκη όλα είναι... Παραμυθικά! Β’**

**Σε αυτό το εργαστήρι θα ταξιδέψουμε... μέσα από τα παραμύθια!
Ποια είναι η Ροδόπη που ζούσε στη Αίγυπτο; Μπορεί και να την γνωρίζεις τελικά. Έλα μαζί μας στο ταξίδι και απόκτησε και εσύ τη σφραγίδα σου στο Παραμυθοδιαβατήριο!**

**Με την βιβλιοθηκονόμο Κάργα Βασιλική**

**Για παιδιά 7 έως 11 ετών, με προεγγραφή.**

**ΤΕΤΑΡΤΗ 9 Ιουλίου, 11.00-12.30 το πρωί**

**Στη βιβλιοθήκη όλα είναι...Τρομερά!**

**Τα τέρατα το σκάσανε και κρύφτηκαν σε αγγεία, τοιχογραφίες, βιβλία και ιστορίες και φυσικά στη βιβλιοθήκη! Η δική σου βιβλιοθήκη έχει τέρας;
 Σε αυτό το εργαστήρι θα γνωρίσουμε τέρατα της ελληνικής μυθολογίας
και θα φτιάξουμε το δικό μας.**

**Με την βιβλιοθηκονόμο Χριστίνα Γραμμενά**

**Για παιδιά 5 έως 9 ετών, με προεγγραφή**.

**ΠΑΡΑΣΚΕΥΗ 11 Ιουλίου, 11.00-12.30 το πρωί**

**Γιορτή λήξης: Στη βιβλιοθήκη όλα είναι Γιορτινά!**

**Όλοι οι φίλοι της βιβλιοθήκης, μικροί και μεγάλοι, γιορτάζουν το
τέλος της Καλοκαιρινής Εκστρατείας μέσα από τις δημιουργίες των παιδιών και αποχαιρετούν το καλοκαίρι ανανεώνοντας
τη συνάντησή τους για την ΚΕ2026.**

**Με την βιβλιοθηκονόμο Καρυδοπούλου Αντωνία.**

**Για παιδιά 5 έως 11 ετών, με προεγγραφή.**

**Δανιηλίδειος Παιδική Βιβλιοθήκη**

**Καρολίδου 14**

**Τηλ.2310 456-658**

 **Email danihlideiosl@gmail.com**